cyanic-selkie/wikianc huggingface dataset:
Πολιτική των Σεϋχελλών
Πρώιμα πολιτικά κινήματα
Ως το τέλος του Πρώτου Παγκοσμίου Πολέμου, ο πληθυσμός των Σεϋχελλών ήταν 24.000 και αισθάνονταν κάπως παραμελημένοι από τους Βρετανούς αποικιοκράτες. Μετά την οικονομική κρίση του 1929 η χώρα υπέφερε από την πτώση στην τιμή της κόπρας, όπως και οι μισθοί. Σειρά μεταρρυθμίσεων εισήχθησαν από τον Κυβερνήτη Σερ Άρθουρ Γκριμπλ, ο οποίος μερίμνησε για την απαλλαγή των οικογενειών με χαμηλό εισόδημα από την καταβολή φόρων και επίσης συνετέλεσε στο να δοθεί γη και κατοικία στους αστέγους. Ωστόσο, η έγκριση πολλών από αυτά τα μέτρα δεν έγινε παρά όταν ξέσπασε ο Δεύτερος Παγκόσμιος Πόλεμος.
Το πρώτο πολιτικό κόμμα, ο Όμιλος Φορολογουμένων (Taxpayers Association), συστάθηκε το 1939. Στις πρώτες εκλογές, οι οποίες διεξήχθησαν το 1948, οι περισσότεροι από τους εκλεγέντες στο Νομοθετικό Συμβούλιο πιστεύεται ότι ήταν μέλη του Ομίλου Φορολογουμένων.
1964-1976
Το 1964 εμφανίστηκαν και νέες πολιτικές κινήσεις. Τη χρονιά αυτή ιδρύθηκε το Ενωμένο Κόμμα του Λαού των Σεϋχελλών (SPUP), με ηγέτη το Φρανς-Αλμπέρ Ρενέ, το οποίο έκανε εκστρατεία υπέρ της ανεξαρτησίας του κράτους από το Ηνωμένο Βασίλειο. Την ίδια χρονιά ιδρύθηκε από τον Τζέιμς Μάντσαμ το Δημοκρατικό Κόμμα των Σεϋχελλών (DP), το οποίο επιζητούσε στενότερους δεσμούς και ένταξη στη Βρετανία. Στις πρώτες εκλογές στις οποίες ψήφισαν όλοι οι ενήλικες κάθε κόμμα κέρδισε 3 έδρες με το Μάντσαμ να ανακηρύσσεται νικητής μέσω υποστήριξης από έναν ανεξάρτητο. Υπό το νέο Σύνταγμα, ο Μάντσαμ ανέλαβε ανώτερος υπουργός (Chief Minister). Ακολούθησαν οι εκλογές το Νοέμβριο του 1970 και εκείνες του Απριλίου του 1974, στις οποίες έλαβε τις περισσότερες έδρες το κόμμα του Μάντσαμ (10 επί συνόλου 15 εδρών το 1970 και 13 από 15 το 1974).
Στο μεταξύ, η απροθυμία της Βρετανίας για ένταξη οδήγησε το Μάντσαμ να ζητήσει την ανεξαρτησία μαζί με το Ρενέ. Το DP και το SPUP σχημάτισαν κυβέρνηση συνασπισμού το 1975 και έγιναν αλλαγές στον αριθμό των εδρών στην Εθνοσυνέλευση, οι οποίες αυξήθηκαν κατά 10. Σχηματίστηκε νέο υπουργικό συμβούλιο, με 8 υπουργούς να προέρχονται από το κόμμα DP και 4 από το SPUP. Ο ανώτερος υπουργός Μάντσαμ έγινε πια πρωθυπουργός. Στις 29 Ιουνίου του 1976 η χώρα έγινε ανεξάρτητη και ο Μάντσαμ πρόεδρος, με πρωθυπουργό το Ρενέ.
1977-1991
Λιγότερο από ένα χρόνο μετά την ανεξαρτησία, στις 5 Ιουνίου του 1977, ενώ ο πρόεδρος Μάντσαμ βρισκόταν στο Λονδίνο για να συμμετάσχει στη διάσκεψη των χωρών της Κοινοπολιτείας των Εθνών, οι υποστηρικτές του Ρενέ πραγματοποίησαν πραξικόπημα. Διεξήχθησαν νέες εκλογές τον Ιούνιο του 1979, στις οποίες ο Ρενέ εξελέγη πρόεδρος χωρίς αντίπαλο, καθώς ο μοναδικός του αντίπαλος, ο δικηγόρος Ρομπέρ Φρισό, απειλήθηκε από το στρατό του Ρενέ, όπως και η οικογένειά του, με αποτέλεσμα να αναγκαστούν να φύγουν στην Αυστραλία. Τον ίδιο μήνα διενεργήθηκαν και οι βουλευτικές εκλογές. Εγκαθιδρύθηκε μονοκομματικό σύστημα διακυβέρνησης. Ο Μάντσαμ εξορίστηκε για 15 χρόνια. Στις 17 Ιουνίου του 1984 και τον Ιούνιο του 1989 επανεξελέγη πρόεδρος ο Ρενέ χωρίς αντίπαλο.
Στις 25 Νοεμβρίου του 1981 δύναμη μισθοφόρων με επικεφαλής τον "Τρελό" Μάικ Χόαρ επεχείρησε να καταλάβει τα νησιά. Οι επίδοξοι πραξικοπηματίες ανακαλύφθηκαν στο αεροδρόμιο και έκαναν αεροπειρατεία σε άλλο αεροσκάφος, με το οποίο κατέφυγαν στη Νότια Αφρική. Εκεί συνελήφθησαν και τους απαγγέλθηκαν κατηγορίες. Τον Αύγουστο του 1982 στασιαστές του στρατού της νησιωτικής χώρας κατέλαβαν το κτήριο του ραδιοφωνικού σταθμού αλλά απωθήθηκαν από δυνάμεις του τανζανικού στρατού, τις οποίες είχε καλέσει ο ίδιος ο Ρενέ.
Παρά τα γεγονότα αυτά, το μεγαλύτερο μέρος της θητείας του Ρενέ στη διακυβέρνηση πέρασε χωρίς αντιπολίτευση στο εσωτερικό. Μάλιστα, το κόμμα του κέρδισε και τις βουλευτικές εκλογές, που διενεργήθηκαν στις 7 Αυγούστου του 1983 και στις 5 Δεκεμβρίου του 1987.
Επιστροφή στον πολυκομματισμό
Έπειτα από 16 χρόνια αδιάλειπτης μονοκομματικής κυβέρνησης, ο Ρενέ ανακοίνωσε την επιστροφή στο πολυκομματικό σύστημα στη διάρκεια έκτακτου συνεδρίου του κόμματός του (Λαϊκό Προοδευτικό Μέτωπο, SPPF ) στις 4 Δεκεμβρίου του 1991. Ακολούθησε η αναθεώρηση του Συντάγματος στις 27 Δεκεμβρίου και επιτράπηκε και σε άλλα κόμματα να μετάσχουν στις εκλογές. Τον Απρίλιο του 1992 επέστρεψε από την εξορία του ο Τζέιμς Μάντσαμ, για να οργανώσει το κόμμα του. Οι εκλογές για τη σύσταση Συνταγματικής Επιτροπής διεξήχθησαν στο διάστημα από 23 ως 26 Ιουλίου του 1992. Η Συνταγματική Επιτροπή συγκροτήθηκε από 22 εκλεγμένα μέλη, 14 εκ των οποίων προέρχονταν από το SPPF και άλλα 8 από το DP. Ξεκίνησε τις εργασίες της στις 27 Αυγούστου του 1992 με τον πρόεδρο Ρενέ να ζητά εθνική συμφιλίωση, όπως έκανε και ο Μάντσαμ. Στις 15 Νοεμβρίου του 1992 σε συνταγματικό δημοψήφισμα το 53,7% ψήφισαν υπέρ της αλλαγής του πολιτεύματος, το οποίο έγινε Προεδρική Δημοκρατία. Ωστόσο, το ποσοστό ήταν κάτω από το απαιτούμενο 60% για να γίνει το Σύνταγμα μόνιμο.
Συμφωνήθηκε συμβιβαστικό κείμενο στις 7 Μαΐου του 1993 και διεξήχθη νέο δημοψήφισμα για την έγκριση του νέου Συντάγματος, στις 15-18 Ιουνίου του ιδίου χρόνου. Το νέο Σύνταγμα εγκρίθηκε από το 73,9% του εκλογικού σώματος ενώ 24,1% ψήφισαν κατά.
Οι πρώτες πολυκομματικές προεδρικές και βουλευτικές εκλογές με το νέο Σύνταγμα διενεργήθηκαν στις 23-26 Ιουλίου 1992 και σε αυτές έλαβαν μέρος τρεις πολιτικές ομάδες: το SPPF, το DP και η Ηνωμένη Αντιπολίτευση (UO). Ο τελευταίος ήταν ένας συνασπισμός από μικρότερα κόμματα, συμπεριλαμβανομένου του Parti Seselwa. Όλες οι πολιτικές παρατάξεις αλλά και οι εκλογικοί παρατηρητές χαρακτήρισαν τις εκλογές "ελεύθερες και δίκαιες". Ο Ρενέ επανεξελέγη με 59,5% έναντι 36,7% για το Μάντσαμ και 3,7% για το Φιλίπ Μπουγιέ. Το κόμμα του Ρενέ κέρδισε σαρωτική νίκη στις ταυτόχρονες βουλευτικές εκλογές, με 21 επί συνόλου 22 εκλεγμένων εδρών.
Οι τρεις υποψήφιοι έλαβαν μέρος και στις προεδρικές εκλογές που διεξήχθησαν στις 20-22 Μαρτίου του 1998. Ο Ρενέ αναδείχθηκε και πάλι νικητής με 66,6% και 24 επί συνόλου 30 εδρών για το SPPF στις παράλληλες βουλευτικές εκλογές. Ο Μάντσαμ ήρθε τρίτος με 13,8% πίσω από τον αιδεσιμότατο Γουάβελ Ραμκαλάουαν (19,5%).
21ος αιώνας
Οι πρόωρες εκλογές διεξήχθησαν στις 31 Αυγούστου- 2 Σεπτεμβρίου του 2001. Το κυβερνών κόμμα SPPF επικράτησε για μία ακόμη φορά, παρότι το κύριο αντιπολιτευόμενο κόμμα, Εθνικό Κόμμα των Σεϋχελλών (προηγούμενα γνωστό ως Κόμμα Ενωμένης Αντιπολίτευσης) με πρόεδρο τον Γουάβελ Ραμκαλάουαν πήρε 46% του συνόλου των ψήφων, σημειώνοντας έκπληξη. Το DP, με αρχηγό το Μάντσαμ, δεν έλαβε μέρος στις εκλογές. Στις βουλευτικές εκλογές που διεξήχθησαν στις 4-6 Δεκεμβρίου του 2002, το κυβερνών κόμμα πήρε 18 επί συνόλου 25 εδρών.
Τον Απρίλιο του 2004 ο Ρενέ παραιτήθηκε από την προεδρία και άφησε στη θέση του τον αντιπρόεδρο Τζέιμς Μισέλ. Στις επόμενες προεδρικές εκλογές, που διεξήχθησαν στις 28-30 Ιουλίου του 2006, ο Μίτσελ κέρδισε νίκη με 53,7%, έναντι 45,7% για τον Ραμκαλάουαν και 0,6% για το Φιλίπ Μπουγέ. Στις βουλευτικές εκλογές που διενεργήθηκαν στις 10-12 Μαΐου του 2007 το SPPF πήρε 56,2% των ψήφων (18 απευθείας εκλεγμένες έδρες συν 5 με διορισμό) και το Εθνικό Κόμμα των Σεϋχελλών σε συνασπισμό με το Δημοκρατικό Κόμμα έλαβαν 43,8% (11 συνολικά έδρες, μεταξύ των οποίων 4 με διορισμό).
Στις εκλογές του 2020, πρόεδρος εξελέγη ο Γουάβελ Ραμκαλάουαν.
Εκτελεστική εξουσία
Αρχηγός Κράτους είναι ο Πρόεδρος της Δημοκρατίας. Ο Πρόεδρος των Σεϋχελλών είναι τόσο αρχηγός Κράτους όσο και αρχηγός κυβερνήσεως. Εκλέγεται με λαϊκή ψήφο για πενταετή θητεία. Το υπουργικό συμβούλιο διορίζεται από τον πρόεδρο έπειτα από την πλειοψηφία της νομοθετικής εξουσίας. Η θέση του πρωθυπουργού καταργήθηκε μετά το πραξικόπημα του 1977, οπότε ο από το 1976 πρωθυπουργός Αλμπέρ Ρενέ έγινε πρόεδρος. Πρώτος πρωθυπουργός ήταν ο Μάντσαμ (1970-76).
Νομοθετική εξουσία
Το κοινοβούλιο έχει ένα σώμα, την Εθνοσυνέλευση (National Assembly of Seychelles ή Assemblée Nationale), αποτελούμενη από 34 μέλη, από τα οποία τα 25 εκλέγονται από το λαό και 9 έδρες διορίζονται αναλογικά με βάση το ποσοστό που έλαβε κάθε κόμμα. Όλα τα μέλη υπηρετούν πενταετείς θητείες.
Πολιτικά κόμματα και εκλογές
Τα κύρια πολιτικά κόμματα είναι το Προοδευτικό Κόμμα του Λαού των Σεϋχελλών (SPPF) και το Εθνικό Κόμμα των Σεϋχελλών (SNP).
Διοικητική διαίρεση
Το κράτος διαιρείται σε 25 διοικητικές περιοχές οι οποίες συναποτελούν τα εσώτερα νησιά. Οκτώ από τις επαρχίες συγκροτούν την πρωτεύουσα των Σεϋχελλών και αναφέρονται ως Μείζονα Βικτώρια. Ενώ άλλες 14 επαρχίες θεωρούνται το αγροτικό κομμάτι του κύριου νησιού Μαέ με δύο επαρχίες στην Πραλέν και μια στη Λα Ντιγκ, η οποία συμπεριλαμβάνει αντίστοιχα άλλα γύρω νησιά.Τα υπόλοιπα Εξωτερικά νησιά δε θεωρούνται τμήμα καμιάς επαρχίας. Οι 25 διοικητικές περιοχές είναι: Anse aux Pins, Anse Boileau, Anse Etoile, Anse Royale, Au Cap, Baie Lazare, Baie Sainte Anne, Beau Vallon, Bel Air, Bel Ombre, Cascade, Αγγλικός Ποταμός (English River), Glacis, Grand' Anse (στη νήσο Μαέ), Grand' Anse (στη νήσο Πραλέν), Inner Islands, Les mamelles, Mont Buxton, Mont Fleuri, Plaisance, Pointe Larue, Port Glaud, Roche Caiman, Saint Louis, Takamaka.
Συμμετοχή σε διεθνείς οργανισμούς
Οι Σεϋχέλλες είναι μέλος των οργανισμών ACCT, ACP, AfDB, AU ECA, FAO, G-77, Παγκόσμια Τράπεζα, ICAO, ICRM, IFAD, IFC, IFRCS, ILO, IMF, IMO, InOC, Intelsat (δεν υπέγραψε), Interpol, IOC, ISO (ανταποκριτής), ITUC, NAM, OPCW, SADC, UN, UNCTAD, UNESCO, UNIDO, UPU, WHO, WMO, WToO, Παγκόσμιος Οργανισμός Εμπορίου (έκανε αίτηση). Η χώρα είναι επίσης μέλος της Επιτροπής του Ινδικού Ωκεανού (IOC), La Francophonie (ένωση των γαλλόφωνων χωρών) και της Κοινοπολιτείας.
Τόμας Άντερς
Ο Μπερντ Βάιντουνγκ (Bernd Weidung), (γεννημένος την 1η Μαρτίου 1963), γνωστός με το καλλιτεχνικό του όνομα Τόμας Άντερς, είναι Γερμανός τραγουδιστής, τραγουδοποιός και παραγωγός δίσκων. Είναι περισσότερο γνωστός ως ο βασικός τραγουδιστής του ποπ ντουέτου Modern Talking.
Ξεκινώντας την καριέρα του στο τραγούδι ενώ ήταν ακόμη στο σχολείο, ο Άντερς προσπάθησε ανεπιτυχώς να καθιερωθεί ως καλλιτέχνης Schlager για αρκετά χρόνια. Αφού δημιούργησαν το ντουέτο της Eurodisco Modern Talking με τον Ντίτερ Μπόλεν το 1983, έκαναν παγκόσμια αίσθηση με την επιτυχία τους "You're My Heart, You're My Soul". Ακολούθησαν με μια σειρά από άλλες επιτυχίες, όπως τα "You Can Win If You Want", "Cheri, Cheri Lady", "Brother Louie", "Atlantis Is Calling", "Geronimo's Cadillac" και "Jet Airliner", προτού διαλυθούν το 1987. Το 1998, επανενώθηκαν και παρήγαγαν πολλά νέα τραγούδια όπως τα "You Are Not Alone", "Sexy, Sexy Lover", "No Face, No Name, No Number", "Ready for the Victory", και το "TV Makes the Superstar", προτού διαλυθούν ξανά το 2003. Οι αμφιλεγόμενοι χωρισμοί τους οδήγησαν σε πολλές μηνύσεις και εκτεταμένη κάλυψη από τον γερμανικό Τύπο. Κατά τη διάρκεια των δύο θητειών τους μαζί, το ντουέτο πούλησε 120 εκατομμύρια δίσκους παγκοσμίως και έλαβε πολυάριθμες πιστοποιήσεις πωλήσεων σε όλο τον κόσμο.
Αν και δεν μπορεί να ισοβαθμίσει την επιτυχία του με τους Modern Talking με τη σόλο καριέρα του, ο Άντερς θεωρείται μουσικό είδωλο στην Ανατολική Ευρώπη, όπου τον σέβονται περισσότερο από ό,τι στην πατρίδα του και πραγματοποιεί τακτικά περιοδείες στα γήπεδα και την παραμονή της Πρωτοχρονιάς στην Πολωνία. Το 2006, το Εθνικό Πανεπιστήμιο του Κιέβου «Ταράς Σεβτσένκο» τον ανέδειξε επίτιμο καθηγητή για τη «διαμόρφωση του μουσικού γούστου μιας γενιάς» και κατέχει τη διάκριση ως ο ξένος καλλιτέχνης με τις περισσότερες πωλήσεις όλων των εποχών στη Ρωσία.
Παραπομπές
Κατηγορία:Γερμανοί μουσικοί παραγωγοί Κατηγορία:Eurodance μουσικοί Κατηγορία:Γερμανοί τραγουδιστές
Ασύρματο δίκτυο αισθητήρων
Ένα ασύρματο δίκτυο αισθητήρων (ΑΔΑ / wireless sensor network - WSN) αποτελείται από διασκορπισμένους αυτόνομους αισθητήρες, οι οποίοι αξιοποιούνται για την παρακολούθηση φυσικών ή περιβαλλοντολογικών συνθηκών, όπως η θερμοκρασία, ο ήχος, η ατμοσφαιρική πίεση κτλ. και μέσω συνεργασίας με σκοπό την μεταφορά των δεδομένων αυτών μέσω του δικτύου σε μια συγκεκριμένη τοποθεσία. Τα πιο μοντέρνα δίκτυα είναι ικανά και να μεταβιβάζουν αλλά και να δέχονται πληροφορίες πράγμα που τους επιτρέπει να ελέγχουν την δραστηριότητα των αισθητήρων. Το κίνητρο για την ανάπτυξη των ασύρματων δικτύων με αισθητήρες ήταν οι στρατιωτικές εφαρμογές όπως η παρακολούθηση των πεδίων μάχης. Σήμερα τέτοια δίκτυα χρησιμοποιούνται σε πολλές καταναλωτικές και βιομηχανικές εφαρμογές, στην εποπτεία και τον έλεγχο της βιομηχανικής παραγωγής, στην παρακολούθηση των μηχανημάτων υγείας και σε πολλά άλλα.
Το ασύρματο δίκτυο αισθητήρων αποτελείται από κόμβους - ο αριθμός των οποίων κυμαίνεται απο μερικές έως αρκετές εκατοντάδες ή ακόμα και χιλιάδες, όπου κάθε κόμβος συνδέεται σε έναν, ή κάποιες φορές σε περισσότερους αισθητήρες. Όλοι όμως αποτελούνται από ορισμένα χαρακτηριστικά κομμάτια: ένα ραδιοπομποδέκτη με μια εσωτερική κεραία ή μια σύνδεση με μια εξωτερική κεραία, ένα μικροελεγκτή, ένα ηλεκτρονικό κύκλωμα για τη διασύνδεση με τους αισθητήρες και μια πηγή ενέργειας, συνήθως μια μπαταρία ή μια ενσωματωμένη μορφή συγκομιδής ενέργειας. Ένας αισθητήριος κόμβος μπορεί να ποικίλει σε μέγεθος από εκείνο ενός κουτιού παπουτσιών μέχρι το μέγεθος ενός κόκκου σκόνης, αν και λειτουργικοί <<κόκκοι>> πραγματικά μικροσκοπικών διαστάσεων δεν έχουν ακόμα δημιουργηθεί. Το κόστος των αισθητήριων κόμβων συνιστά συνάρτηση της πολυπλοκότητας των αισθητήρων και ποικίλει, ξεκινώντας από μερικά και φτάνοντας έως μερικές εκατοντάδες δολάρια. Οι περιορισμοί σε μέγεθος και κόστος συνεπάγονται αντίστοιχους σε πόρους όπως ενέργεια, μνήμη, υπολογιστική ταχύτητα και στο εύρος ζώνης των επικοινωνιών. Η τοπολογία των αισθητήρων μπορεί να διαφέρει από ένα δίκτυο τοπολογίας αστέρος σε ένα αναπτυγμένο ασύρματο δίκτυο πλέγματος multi-hop. Η πολλαπλασιαστική τεχνική μεταξύ των λυκίσκων του δικτύου μπορεί να είναι η δρομολόγηση ή ο καταιγισμός διακίνησης. Στην επιστήμη των υπολογιστών και των τηλεπικοινωνιών, τα ασύρματα δίκτυα αισθητήρων είναι ένας ενεργός τομέας έρευνας με πολυάριθμα εργαστήρια και συνέδρια που διοργανώνονται κάθε χρόνο.
Παρακολούθηση περιοχής
Η παρακολούθηση περιοχής είναι μια κοινή εφαρμογή των αισθητηριακών δικτύων. Στην παρακολούθηση περιοχής, το ασύρματο δίκτυο αισθητήρων έχει αναπτυχθεί σε μια περιοχή όπου κάποιο φαινόμενο πρέπει να παρακολουθηθεί. Ένα παράδειγμα από τον στρατό είναι η χρήση των αισθητήρων ώστε να ανιχνευθεί η εχθρική εισβολή. Ενα πολιτικό παράδειγμα είναι η γεω-περίφραξη του φυσικού αερίου ή στους αγωγούς πετρελαίου.
Περιβαλλοντική / γεωσκόπηση
Ο όρος Περιβαλλοντικά δίκτυα αισθητήρων έχει εξελιχθεί για να καλύψει πολλές εφαρμογές των ασύρματων δικτύων αισθητήρων για την έρευνα της γεολογίας. Αυτό περιλαμβάνει την παρακολούθηση με αισθητήρες ηφαιστείων, ωκεανών, παγετώνων, δασών κτλ. Ορισμένοι από τους κύριους τομείς αναφέρονται παρακάτω.
Παρακολούθηση της ποιότητας του αέρα
Ο βαθμός ρύπανσης του αέρα πρέπει να μετράται συχνά προκειμένου να προστατευθεί ο άνθρωπος και το περιβάλλον από κάθε είδους ζημιά που οφείλεται στην ατμοσφαιρική ρύπανση. Σε επικίνδυνο περιβάλλον,η παρακολούθηση των επιβλαβών αερίων σε πραγματικό χρόνο είναι μια ανυσηχητική διαδικασία γιατί ο καιρός μπορεί να αλλάξει με σοβαρές επιπτώσεις με άμεσο τρόπο. Ευτυχώς, τα ασύρματα δίκτυα αισθητήρων έχουν ξεκινήσει να παράγουν συγκεκριμένες λύσεις για τους ανθρώπους. Για την παρακολούθηση των επίπεδων του φυσικού αερίου σε ευάλωτες περιοχές απαιτείτε η χρήση εξειδικευμένου, σύγχρονου εξοπλισμόυ, ικανού να ικανοποιήσει τους βιομηχανικούς κανονισμούς. Οι ασύρματες εσωτερικές λύσεις παρακολούθησης διευκολύνουν την συνεχή ενημέρωση μεγάλων περιοχών καθώς και την εξασφάλιση της ακριβούς συγκέντρωσης αερίου.
Ο εξωτερικός έλεγχος της ποιότητας του αέρα χρειάζεται την χρήση ακριβών ασύρματων αισθητήρων,ανθεκτικά στην βροχή και στον άνεμο, καθώς και μεθόδους εξοικονόμισης ενέργειας για να βεβαιωθεί η επάρκεια ενέργειας στο μηχάνημα που θα έχει πιθανόν δύσκολη πρόσβαση.
Παρακολούθηση της ρύπανσης του αέρα
Ασύρματα δίκτυα αισθητήρων έχουν αναπτυχθεί σε διάφορες πόλεις (Στοκχόλμη, Λονδίνο και Μπρισμπέιν) για την παρακολούθηση της συγκέντρωσης των επικίνδυνων αερίων για τους πολίτες. Αυτά μπορούν να επωφεληθούν από τις ασύρματες ζεύξεις ad-hoc και όχι από τις ενσύρματες εγκαταστάσεις που επίσης τα κάνουν πιο ευκίνητα για δοκιμαστικές μετρήσεις σε διάφορες περιοχές. Υπάρχουν διάφορες αρχιτεκτονικές που μπορούν να χρησιμοποιηθούν για τέτοιες εφαρμογές, καθώς και διάφορα είδη ανάλυσης δεδομένων και εξόρυξης δεδομένων που μπορούν να διεξαχθούν.
Ανίχνευση δασικών πυρκαγιών
Ένα δίκτυο αισθητήριων κόμβων μπορεί να εγκατασταθεί σε ένα δάσος για να ανιχνεύει πότε έχει εκδηλωθεί πυρκαγιά. Οι κόμβοι μπορούν να είναι εξοπλισμένοι με αισθητήρες για τη μέτρηση της θερμοκρασίας, την υγρασία και τα αέρια που παράγονται από φωτιά στα δέντρα ή τη βλάστηση. Η έγκαιρη ανίχνευση είναι ζωτικής σημασίας για την επιτυχή δράση των πυροσβεστών,χάρη στα ασύρματα δίκτυα αισθητήρων, η πυροσβεστική θα είναι σε θέση να γνωρίζει πότε μια πυρκαγιά ξεκίνησε και πώς εξαπλώνεται.
Ανίχνευση κατολισθήσεων
Ένα σύστημα ανίχνευσης κατολίσθησης κάνει χρήση ενός ασύρματου δικτύου αισθητήρων για να ανιχνεύσει τις μικρές κινήσεις του εδάφους και αλλαγές στις διάφορες παραμέτρους που μπορεί να συμβούν πριν ή κατά τη διάρκεια μιας κατολίσθησης. Μέσα από τα δεδομένα που συλλέγονται μπορεί να είναι δυνατόν να γνωρίζουμε την εμφάνιση των κατολισθήσεων πολύ πριν αυτό συμβεί στην πραγματικότητα.
Παρακολούθηση της ποιότητας των υδάτων
Η παρακολούθηση της ποιότητας του νερού περιλαμβάνει την ανάλυση των ιδιοτήτων του νερού σε φράγματα, ποτάμια, λίμνες και ωκεανούς, καθώς και τα υπόγεια αποθέματα νερού. Η χρήση πολλών ασύρματων αισθητήρων που διανέμονται επιτρέπει τη δημιουργία μιας πιο ακριβούς εικόνας της κατάστασης των υδάτων, και επιτρέπει τη μόνιμη εγκατάσταση σταθμών παρακολούθησης σε περιοχές με δύσκολη πρόσβαση, χωρίς την ανάγκη του εγχειριδίου ανάκτησης δεδομένων.
Πρόληψη φυσικών καταστροφών
Τα ασύρματα δίκτυα αισθητήρων μπορούν να ενεργήσουν αποτελεσματικά για να αποτραπούν οι συνέπειες των φυσικών καταστροφών, όπως οι πλημμύρες. Ασύρματοι κόμβοι έχουν αναπτυχθεί με επιτυχία σε ποτάμια όπου οι μεταβολές της στάθμης του νερού θα πρέπει να παρακολουθείτε σε πραγματικό χρόνο.
Βιομηχανική παρακολούθηση
Παρακολούθηση μηχανημάτων υγείας Ασύρματα δίκτυα αισθητήρων έχουν αναπτυχθεί για την βασική συντήρηση των μηχανημάτων (Condition-based maintenance - CBM), δεδομένου ότι προσφέρουν σημαντική εξοικονόμηση κόστους και επιτρέπουν νέες λειτουργίες. Σε ενσύρματα συστήματα, η εγκατάσταση των αισθητήρων συχνά περιορίζεται από το κόστος της καλωδίωσης. Προηγουμένως απρόσιτες περιοχές, περιστρεφόμενα μηχανήματα, επικίνδυνες ή ζώνες περιορισμένης πρόσβασης και τα κινητά περιουσιακά στοιχεία μπορούν πλέον να επιτευχθούν με ασύρματους αισθητήρες.
Βιομηχανική λογική και έλεγχος των αιτήσεων
Σε πρόσφατη έρευνα ένας τεράστιος αριθμός πρωτοκόλλων επικοινωνίας ασύρματων δικτύων αισθητήρων έχουν αναπτυχθεί. Ενώ η προηγούμενη έρευνα εστιάζεται κυρίως στην ενημέρωση για την ενέργεια, πιο πρόσφατες έρευνες έχουν αρχίσει να εξετάζουν ένα ευρύτερο φάσμα θεμάτων, όπως η αξιοπιστία των ασύρματων συνδέσεων, τις δυνατότητες σε πραγματικό χρόνο, ή την ποιότητα της παρεχόμενης υπηρεσίας. Τα νέα αυτά στοιχεία θεωρούνται καταλυτικά για μελλοντικές εφαρμογές σε βιομηχανικές και εφαρμογές ελέγχου σχετικών ασύρματων εννοιών και μερική αντικατάσταση ή την ενίσχυση συμβατικών ενσύρματων δικτύων με τεχνικές WSN.
Παρακολούθηση νερού/αποβλήτων υδάτων
Η παρακολούθηση της ποιότητας και του επιπέδου του νερού περιλαμβάνει πολλές δραστηριότητες, όπως τον έλεγχο της ποιότητας των υπόγειων ή επιφανειακών υδάτων και την εξασφάλιση υποδομών ύδρευσης της χώρας, προς όφελος ανθρώπων και ζώων. Η περιοχή της παρακολούθησης της ποιότητας του νερού χρησιμοποιεί ασύρματα δίκτυα αισθητήρων και πολλοί κατασκευαστές έχουν ξεκινήσει νέες και προηγμένες εφαρμογές για το σκοπό αυτό.
Η όλη διαδικασία περιλαμβάνει την εξέταση των ιδιοτήτων του νερού σε φράγματα, ποτάμια, ωκεανούς, λίμνες και στους υπόγειους υδάτινους πόρους. Ασύρματοι αισθητήρες που διαχέοντε στο νερό επιτρέπουν στους χρήστες να κάνουν έναν ακριβή χάρτη της κατάστασης των υδάτων καθώς και τη μόνιμη κατανομή των σταθμών παρατήρησης σε περιοχές με δύσκολη πρόσβαση χωρίς χειρωνακτική ανάκτηση των δεδομένων.
Οι κατασκευαστές των αισθητήρων του δικτύου διανομής νερού επικεντρώνονται στην παρατήρηση των δομών διαχείρισης των υδάτων, όπως βαλβίδες και σωληνώσεις, αλλά και να τους επιτρέπετε η απομακρυσμένη πρόσβαση σε μετρητές νερού.
Οι συνέπειες των φυσικών κινδύνων, όπως οι πλημμύρες μπορεί να προληφθούν αποτελεσματικά με τα ασύρματα δίκτυα αισθητήρων. Οι ασύρματοι κόμβοι κατανέμονται σε ποτάμια, έτσι ώστε οι αλλαγές της στάθμης του νερού μπορεί να ελέγχεται αποτελεσματικά.
Γεωργία
Η χρήση ασύρματων δικτύων αισθητήρων στο πλαίσιο του γεωργικού κλάδου είναι όλο και περισσότερο κοινή. Η χρήση ένος ασύρματου δίκτυου απελευθερώνει τον αγρότη από τη διατήρηση της καλωδίωσης σε ένα δύσκολο περιβάλλον. Συστήματα νερού, τροφοδοσίας, βαρύτητας, μπορούν να παρακολουθούντε χρησιμοποιώντας πομπούς πίεσης για να παρακολουθούν τα επίπεδα δεξαμενή νερού, αντλίες μπορούν να ελέγχονται με τη χρήση ασύρματων I / Ο συσκευών και η χρήση του νερού μπορεί να μετρηθεί και να μεταδίδεται ασύρματα σε ένα κεντρικό σημείο ελέγχου για τιμολόγηση. Ο Αυτοματισμός άρδευσης επιτρέπει την πιο αποτελεσματική χρήση του νερού και μειώνει τα απόβλητα.
Τα ασύρματα δίκτυα αισθητήρων επιτρέπουν στους χρήστες να κάνουν ακριβή παρακολούθηση της καλλιέργειας κατά το χρόνο της ανάπτυξής της. Ως εκ τούτου, οι αγρότες μπορούν να γνωρίζουν άμεσα την κατάσταση του αντικειμένου σε όλα τα στάδια του, κάτι το οποίο θα διευκολύνει τη διαδικασία λήψης απόφασης σχετικά με το χρόνο της συγκομιδής.
Όταν παραδίδοντε τα δεδομένα σε πραγματικό χρόνο, οι αγρότες είναι σε θέση να επιτύχουν έξυπνη άρδευση. Τα στοιχεία που αφορούν τα πεδία, όπως η θερμοκρασία και το επίπεδο υγρασίας του εδάφους παραδίδονται στους αγρότες μέσω των ασύρματων δικτύων αισθητήρων. Όταν κάθε φυτό ενώνεται με ένα προσωπικό σύστημα άρδευσης, οι αγρότες μπορούν να παρέχουν το ακριβές ποσό του νερού που χρειάζεται κάθε φυτό και ως εκ τούτου, να επιτύχουν τη μείωση του κόστους και την βελτίωση της ποιότητας του τελικού προϊόντος. Τα δίκτυα μπορούν να χρησιμοποιηθούν για τη διαχείριση των διαφόρων ενεργοποιητών στα συστήματα χρησιμοποιώντας όχι ενσύρματη υποδομή.
Τα ασύρματα δίκτυα αισθητήρων, επίσης, να χρησιμοποιηθούν για να ελέγχουν τα επίπεδα θερμοκρασίας και υγρασίας στο εσωτερικό εμπορικών θερμοκήπιων. Όταν η θερμοκρασία και η υγρασία πέφτει κάτω από συγκεκριμένα επίπεδα, ο διαχειριστής του θερμοκηπίου πρέπει να ειδοποιείτε μέσω e-mail ή στο κινητό τηλέφωνο με μήνυμα κειμένου, ή τα συστήματα υποδοχής μπορεί να πυροδοτήσουν τα συστήματα υδρονέφωσης, να ανοίξουν τους αεραγωγούς, ενεργοποιήση των περσίδων, ή να έλεγξουν μια ευρεία ποικιλία αντιδράσεων του συστήματος. Πρόσφατες έρευνες σε ασύρματα δίκτυα αισθητήρων στη βιομηχανία γεωργίας δίνουν έμφαση στη χρήση της σε θερμοκήπια, ιδιαίτερα για τις μεγάλες εκμεταλλεύσεις με συγκεκριμένες καλλιέργειες. Τέτοια μικροκλίματα έχουν ανάγκη την διατήρηση ακριβούς κατάστασης καιρικών συνθήκων ανά πάσα στιγμή. Επιπλέον, με τη χρήση πολλαπλών κατανεμημένων αισθητήρων θα ελέγχετε καλύτερα η παραπάνω διαδικασία, σε ανοικτή επιφάνεια, καθώς και στο έδαφος.
Παθητικός εντοπισμός και παρακολούθηση
Η εφαρμογή των WSN στο παθητικό εντοπισμό και την παρακολούθηση των μη συνεργάσιμων στόχων (δηλαδή, άτομα που δεν φορούν οποιοδήποτε ταμπέλα) έχει προταθεί από τη διάχυτη αξιοποίηση χαμηλού κόστους φύσης της εν λόγω τεχνολογίας και τις ιδιότητες των ασύρματων ζεύξεων που είναι εγκατεστημένα σε ένα δίκτυο υποδομής WSN.
Παρακολούθηση έξυπνου σπιτιού
Παρακολούθηση των δραστηριοτήτων που εκτελούνται σε ένα έξυπνο σπίτι επιτυγχάνονται με τη χρήση ασύρματων αισθητήρων,ενσωματωμένων σε αντικείμενα καθημερινής χρήσης, σχηματίζοντας ένα WSN. Όταν η κατάσταση αλλάζει σε αντικείμενα που βασίζονται στην ανθρώπινη χειραγώγηση συλλαμβάνεται από το ασύρματο δίκτυο αισθητήρων που επιτρέπουν τη δραστηριότητα σε Υπηρεσίες υποστήριξης.
Χαρακτηριστικά
Κόμβοι αισθητήρων μπορούν να χαρακτηριστούν ως μικροί υπολογιστές, πολύ βασικό όσον αφορά τις διεπαφές τους και τα συστατικά τους. Συνήθως αποτελούνται από μια μονάδα επεξεργασίας με περιορισμένη υπολογιστική ισχύ και περιορισμένη μνήμη, αισθητήρες ή MEMS - Microelectromechanical systems(συμπεριλαμβανομένων ειδικών κυκλωμάτων κλιματισμού), μια συσκευή επικοινωνίας (συνήθως ράδιο πομποδέκτες ή εναλλακτική οπτική), και μια πηγή ενέργειας συνήθως με τη μορφή μιας μπαταρίας. Άλλα πιθανά εγκλείσματα είναι ενότητες συγκομιδής ενέργειας, δευτεροβάθμια ASICs (application-specific integrated circuit), και ενδεχομένως της δευτεροβάθμιας διεπαφής επικοινωνίας (π.χ. RS-232 ή USB). Οι βασικοί σταθμοί είναι ένα ή περισσότερα συστατικά του WSN με πολύ μεγαλύτερη υπολογιστική δύναμη, την ενέργεια και την επικοινωνία των πόρων. Ενεργούν ως πύλη μεταξύ των κόμβων αισθητήρων και του τελικού χρήστη, καθώς προωθούν συνήθως τα δεδομένα από το WSN σε ένα διακομιστή. Άλλες ειδικές συνιστώσες στη δρομολόγηση δικτύων είναι οι δρομολογητές,οι οποίοι έχουν σχεδιαστεί για τον υπολογισμό, και τη διανομή τους πίνακες δρομολόγησης.
Πρότυπα και προδιαγραφές
Πολλά πρότυπα είτε έχουν ήδη επικυρωθεί είτε είναι υπό ανάπτυξη από οργανισμούς, συμπεριλαμβανομένων WAVE2M για ασύρματα δίκτυα αισθητήρων. Υπάρχει ένας αριθμός από οργανισμούς τυποποίησης στον τομέα των ασύρματων δικτύων αισθητήρων. Το IEEE επικεντρώνεται στις φυσικά και στρώματα MAC. Το Internet Engineering Task Force λειτουργεί από 3 επίπεδα και άνω. Εκτός από αυτά, οι οργανισμοί όπως η Διεθνής Εταιρεία Αυτοματισμού προσφέρει κάθετες λύσεις, που καλύπτουν όλα τα στρώμα πρωτοκόλλου. Τέλος, υπάρχουν επίσης πολλοί μη τυποποιημένοι, ιδιόκτητοι μηχανισμοί και προδιαγραφές.Πρότυπα που χρησιμοποιούνται πολύ λιγότερο σε ασύρματα δίκτυα αισθητήρων σε σχέση με άλλα συστήματα υπολογιστών τα οποία κάνουν τα περισσότερα συστήματα ανίκανα για άμεση επικοινωνία μεταξύ των διαφόρων συστημάτων. Ωστόσο, περιλαμβάνουν κυρίαρχα πρότυπα που χρησιμοποιούνται συνήθως σε ασύρματα δίκτυα αισθητήρων επικοινωνίας:
Hardware
Μια σημαντική πρόκληση σε ένα WSN είναι η παραγωγή χαμηλού κόστους και μικροσκοπικών αισθητήριων κόμβων. Υπάρχει ένας αυξανόμενος αριθμός των μικρών επιχειρήσεων που παράγουν WSN υλικό και η εμπορική κατάσταση μπορεί να συγκριθεί με αυτή των οικιακών υπολογιστών τη δεκαετία του 1970. Πολλοί από τους κόμβους είναι ακόμη στο στάδιο της έρευνας και της ανάπτυξης, ιδίως το λογισμικό τους. Επίσης εγγενείς στην υιοθέτηση αισθητήρα του δικτύου είναι η χρήση των πολλών χαμηλών μεθόδων ισχύος για απόκτηση δεδομένων.
Software
Η ενέργεια είναι ο πιο σπάνιος πόρος στους κόμβους WSN, και καθορίζει τη διάρκεια ζωής των ασύρματων δικτύων αισθητήρων. Τα ασύρματα δίκτυα αισθητήρων είναι γραφτό να αναπτύσσονται σε μεγάλους αριθμούς σε διάφορα περιβάλλοντα, συμπεριλαμβανομένων των απομακρυσμένων και εχθρικών περιοχών, όπου ad-hoc επικοινωνίες αποτελούν βασικό συστατικό. Για το λόγο αυτό, οι αλγόριθμοι και τα πρωτόκολλα αυτά θα πρέπει να αντιμετωπίσουν τα ακόλουθα ζητήματα:
Μεγιστοποίηση διάρκειας ζωής:Ενέργεια / κατανάλωση ισχύος των αισθητηρίων μηχανημάτων θα πρέπει να ελαχιστοποιηθούν και οι κόμβοι αισθητήρων θα πρέπει να είναι υψηλής ενεργειακής απόδοσης εφόσον η περιορισμένη πηγή ενέργειας τους καθορίζει τη διάρκεια της ζωής τους. Για εξοικονόμηση ενέργειας ο κόμβος θα πρέπει να κλείσει την παροχή εκπομπής/λήψης ραδιοκυμάτων όταν δεν είναι σε χρήση.
Λειτουργικά συστήματα
Τα λειτουργικά συστήματα ασύρματων κόμβων του δικτύου αισθητήρων είναι συνήθως λιγότερο πολύπλοκα από τα γενικής χρήσης λειτουργικά συστήματα. Τα πιο έντονα μοιάζουν με τα ενσωματωμένα συστήματα, για δύο λόγους. Πρώτον, τα ασύρματα δίκτυα αισθητήρων συνήθως έχουν αναπτυχθεί με μια συγκεκριμένη εφαρμογή κατά νου, όχι ως μια γενική πλατφόρμα. Δεύτερον, η ανάγκη για χαμηλό κόστος και χαμηλή ισχύ οδηγεί τους κόμβους να έχουν χαμηλής ισχύος μικροελεγκτές εξασφαλίζοντας ότι οι μηχανισμοί, όπως η εικονική μνήμη είναι είτε περιττά ή υπερβολικά δαπανηρή για την εφαρμογή της.
Επομένως, είναι δυνατόν να χρησιμοποιηθούν τα ενσωματωμένα λειτουργικά συστήματα όπως ECOS και στο UC / OS για τα δίκτυα αισθητήρων.Ωστόσο, τα εν λόγω λειτουργικά συστήματα συχνά σχεδιάζονται με ιδιότητες πραγματικού χρόνου.
Το TinyOS είναι ίσως το πρώτο λειτουργικό σύστημα ειδικά σχεδιασμένο για ασύρματα δίκτυα αισθητήρων. Το TinyOS βασίζεται σε ένα event-driven μοντέλο προγραμματισμού αντί multithreading. Τα TinyOS προγράμματα αποτελούνται από μηχανισμούς χειρισμού συμβάντων και εργασιών με run-to-completion σημασιολογία. Όταν ένα εξωτερικό συμβάν, όπως ένα εισερχόμενο πακέτο δεδομένων ή μια ανάγνωση του αισθητήρα, TinyOS σηματοδοτεί τον κατάλληλο χειρισμό συμβάντων ώστε να χειριστούν την εκδήλωση. Οι χειριστές των συμβάντων μπορούν να δημοσιεύουν εργασίες που έχουν προγραμματιστεί από τον πυρήνα TinyOS κάποια στιγμή αργότερα.
Το LiteOS είναι ένα νεόκτιστο λειτουργικό σύστημα για ασύρματα δίκτυα αισθητήρων,το οποίο παρέχει UNIX-όπως η αφαίρεση και η υποστήριξη για τη γλώσσα προγραμματισμού C.
Το Contiki είναι ένα λειτουργικό σύστημα που χρησιμοποιεί ένα απλό στυλ προγραμματισμού σε C, παρέχοντας παράλληλα προόδους όπως 6LoWPAN και Protothreads.
Το RIOT υλοποιεί μια δομή microkernel. Παρέχει multithreading με το πρότυπο API και επιτρέπει την ανάπτυξη σε C/C++. RIOT υποστηρίζει κοινά πρωτόκολλα Ίντερνετ, όπως 6LoWPAN, IPv6, RPL, TCP, και UDP.
Συνεργασία σε απευθείας σύνδεση πλατφορμών διαχείρισης των δεδομένων του αισθητήρα
Η συνεργασία σε απευθείας σύνδεση πλατφορμών διαχείρισης των δεδομένων του αισθητήρα είναι on-line υπηρεσίες βάσεων δεδομένων που επιτρέπουν στους ιδιοκτήτες των αισθητήρων να εγγράφονται και να συνδέουν τις συσκευές τους για να μεταφέρουν τα δεδομένα σε μια ηλεκτρονική βάση δεδομένων για αποθήκευση και επίσης επιτρέπει στους προγραμματιστές να συνδέονται με τη βάση δεδομένων και να δημιουργούν τις δικές τους εφαρμογές με βάση αυτά τα δεδομένα. Παραδείγματα όπως η Xively και η Wikisensing πλατφόρμα. Τέτοιες πλατφόρμες απλοποιούν την απευθείας συνεργασία των χρηστών σε διάφορα σύνολα δεδομένων που κυμαίνονται από την ενέργεια και το περιβάλλον δεδομένων σε πληροφορίες που συλλέγονται από υπηρεσίες μεταφορών. Άλλες υπηρεσίες περιλαμβάνουν τη δυνατότητα στους προγραμματιστές να ενσωματώνουν γραφήματα σε πραγματικό χρόνο και widgets σε ιστοσελίδες,την ανάλυση και την επεξεργασία ιστορικών στοιχείων που πάρθηκαν από τις τροφοδοσίες δεδομένων, στέλνουν σε πραγματικό χρόνο ειδοποιήσεις από κάθε ροή δεδομένων για τον έλεγχο των σεναρίων, συσκευών και περιβαλλόντων.
Η αρχιτεκτονική του συστήματος Wikisensing περιγράφεται στο περιγράφει τα βασικά στοιχεία των συστημάτων αυτών και περιλαμβάνουν APIs και τις διεπαφές για online συνεργάτες, ένα middleware που περιέχει την επιχειρηματική λογική που απαιτείται για τα δεδομένα διαχείρισης του αισθητήρα και επεξεργασία και αποθήκευση του κατάλληλου μοντέλο για την αποτελεσματική αποθήκευση και ανάκτηση των μεγάλων όγκων δεδομένων.
Προσομοίωση της ΑΔΑ
Επί του παρόντος, ο πράκτορας που βασίζεται στη μοντελοποίηση και την προσομοίωση είναι το μόνο παράδειγμα που επιτρέπει την προσομοίωση των πολύπλοκων συμπεριφορών στα περιβάλλοντα των ασύρματων αισθητήρων (όπως συρρέουν). Agent-based προσομοίωση των ασύρματων αισθητήρων και ad-hoc δίκτυα είναι ένα σχετικά νέο πρότυπο. Το Agent-based μοντέλο βασίστηκε αρχικά στην κοινωνική προσομοίωση.
Προσομοιωτές δικτύων, όπως OPNET, NS2 NetSim μπορούν να χρησιμοποιηθούν για να προσομοιωθεί ένα ασύρματο δίκτυο αισθητήρων.
Κατανεμημένα δίκτυα αισθητήρων
Εάν μια κεντρική δομή χρησιμοποιείται σε ένα δίκτυο αισθητήρων και ο κεντρικός κόμβος αποτύχει, τότε ολόκληρο το δίκτυο θα καταρρεύσει, όμως η αξιοπιστία του δικτύου αισθητήρων μπορεί να αυξηθεί με τη χρήση ενός κατανεμημένου αρχιτεκτονικού ελέγχου. Ο κατανεμημένος έλεγχος χρησιμοποιείται σε ασύρματα δίκτυα αισθητήρων για τους ακόλουθους λόγους: Επίσης, δεν υπάρχει κεντρικό όργανο για την κατανομή των πόρων και θα πρέπει να είναι αυτο οργανωμένη.
Ενοποίηση δεδομένων και Sensor Web
Τα δεδομένα που συγκεντρώθηκαν από ασύρματα δίκτυα αισθητήρων είναι συνήθως αποθηκευμένα με τη μορφή των αριθμητικών δεδομένων σε έναν κεντρικό σταθμό βάσης. Επιπλέον, το Open Geospatial Consortium (OGC) προσδιορίζει τα πρότυπα για την διαλειτουργικότητα των διεπαφών και κωδικοποιήσεις μεταδεδομένων που επιτρέπουν ολοκλήρωση σε πραγματικό χρόνο των ετερογενών ιστών αισθητήρων στο Internet, επιτρέποντας σε κάθε άτομο την παρακολούθηση ή τον έλεγχο Ασυρμάτων Δικτύων Αισθητήρων μέσω ενός προγράμματος περιήγησης στο Web.
Εξωτερικοί σύνδεσμοι
Κατηγορία:Ασύρματο δίκτυο
Κοινότητα (Γαλλία)
Στη Γαλλία και σύμφωνα με τον νόμο, η κοινότητα (Commune) είναι ημιαυτόνομη περιοχή. όργανά της είναι το Δημοτικό Συμβούλιο, ο Δήμαρχος και, στην αντίθετη περίπτωση, ένας ή περισσότεροι αντιδήμαρχοι. Δεν αποτελεί μια διοικητική περιφέρεια των αποκεντρωμένων υπηρεσιών της δημόσιας διοίκησης του Κράτους.
Συγκεκριμένα, η κοινότητα είναι η περιοχή που υπάγεται διοικητικά σε έναν Δήμο, μόνο θεματοφύλακα του état-civil και του κτηματολογίου. Αποτελεί συνεπώς τη βασική βαθμίδα των διοικητικών διαιρέσεων των εδαφών. Οι τρεις μεγαλύτερες πόλεις της Γαλλίας κομματιάστηκαν σε διαμερίσματα, γνωστά ως δημοτικά, αλλά το κέντρο λήψης των αποφάσεων παρέμεινε στους τρεις αρχικούς Δήμους.
Ιστορία
Από ιστορικής πλευράς, η γαλλική κοινότητα είναι η διάδοχη κατάσταση της ενορίας του Παλαιού Καθεστώτος, τις περισσότερες φορές της εκκλησιαστικής ενορίας στην επαρχία, ενώ, πάντοτε, της φορολογικής ενορίας στις πόλεις με δύο ή περισσότερα καμπαναριά.
Σήμερα
Σήμερα, η κοινότητα αντιστοιχεί σε :
Η έκταση και ο πληθυσμός της είναι δυνατό να παρουσιάζουν μεγάλη διαφορά σε κλίμακα (Το Παρίσι είναι πολυπληθέστερη κοινότητα με 2,234,105 κατοίκους το 2009, η κοινότητα με τον μικρότερο πληθυσμό είναι το Ροσφουρσά με μόλις έναν κάτοικο, ενώ έξι κοινότητες « νεκρά χωριά για τη Γαλλία » δεν έχουν κανέναν κάτοικο). Μονάχα οι κοινότητες, οι νομοί και οι περιοχές που είναι οι μόνες οντότητες που αναγνωρίζονται από το θετικό δίκαιο (δηλαδή το τωρινό γαλλικό δίκαιο) έχουν μια συνταγματική ύπαρξη, σε αντίθεση με τις πόλεις και άλλες νομικές ονομασίες που έχουν ανεπίσημο χαρακτήρα. Η κοινότητα του Παρισιού έχει ένα ιδιαίτερο καταστατικό, καθώς και οι οντότητες που αποτελούν αντικείμενο των άρθρων 73 και 74 του Συντάγματος.
Μέχρι την 1η Ιανουαρίου 2012, η Γαλλία μετρούσε 36,700 κοινότητες στη μητροπολιτική χώρα και τα DOM είτις είκοσι περισσότερες κοινότητες απ'ότι την 1η Ιανουαρίου 2011 : τρεις περισσότερες στη μητροπολιτική Γαλλία και 17 στη Μαγιότ.
Έως την 1η Ιανουαρίου 2011, η Γαλλία μετρούσε, πράγματι, 36,680 κοινότητες στη Μητροπολιτική Γαλλία και τα DOM (των οποίων οι 36,568 στη Μητροπολιτική Γαλλία ), 69 στις υπερπόντιες κτήσεις και 33 στη Νέα Καληδονία. Στην ηπειρωτική Γαλλία και στους υπερπόντιους νομούς (DOM-TOM), 35,041 κοινότητες ήταν μέλη μιας δημόσιας υπηρεσίας διακοινοτικής συνεργασίας (EPCI) : 424 ήταν μέλη μιας σύμπραξης περιφερειακών δήμων (CU), 3290, μιας αστικής κοινότητας (CA), 31298, μιας εκ των κοινοτικών κοινοτήτων (CC) και 29, ενός συνδικάτου νέας αστικής περιοχής (SAN).
Οι νεκρές κοινότητες
Υπάρχουν συνολικά έξι κοινότητες που είναι γνωστές με τον τίτλο « νεκρές για τη Γαλλία », οι οποίες είναι ακατοίκητες, ενώ ο δήμαρχός του ορίζεται από τον νομάρχη του κάθε νομού. Υπάρχουν, τέλος, και οι κοινότητες-εκπρόσωποι που αναλαμβάνουν την εκπροσώπηση κοινοτήτων με μικρότερο πληθυσμιακό αριθμό και, συνεπώς, μικρότερο πολιτική δύναμη, αλλά και που προχωρούν σε διακοινοτικές συνεργασίες με στόχο την καλύτερη πολιτική οργάνωση απέναντι στις ανώτερες πολιτικές εξουσίες.
Ουροδόχος κύστη
H ουροδόχος κύστη είναι κοίλο μυικό όργανο το οποίο συλλέγει τα ούρα από τα νεφρά πριν την απέκκρισή τους μέσω της ούρησης. Βρίσκεται στο έδαφος της πυέλου. Τα ούρα εισέρχονται στην κύστη μέσω των ουρητήρων και εξέρχονται από την ουρήθρα.
Στην ουροδόχο κύστη αποθηκεύονται προσωρινά τα ούρα. Καθιστά δυνατή την εκούσια ούρηση και μόνο από καιρό σε καιρό, παρόλο που τα ούρα ρέουν συνεχώς από τα νεφρά. Όταν η κύστη αδειάζει, οι μύες του σφιγκτήρα στο κάτω μέρος της κύστης χαλαρώνουν έτσι ώστε τα ούρα να ρέουν έξω μέσω της ουρήθρας.
Στους άνδρες, η επιθυμία για ούρηση εμφανίζεται στα 350-750 ml περίπου και στις γυναίκες στα 250-550 ml. Ανάλογα με τα εξωτερικά και εσωτερικά ερεθίσματα, η παρόρμηση για ούρηση ή ακούσια κένωση μπορεί να εμφανιστεί ακόμη και με σημαντικά μικρότερο γέμισμα. Η μέγιστη χωρητικότητα της ουροδόχου κύστης σε έναν ενήλικα είναι μεταξύ 900 και 1500 ml, ανάλογα με το μέγεθος του σώματος.
Δομή
thumb|250px|Σχέδιο της αντρικής ουροδόχου κύστης.|αριστερά Η κύστη είναι κοίλο μυικό όργανο το οποίο βρίσκεται στη βάση της πυέλου. Τα ούρα συλλέγονται στην κύστη από τους δύο ουρητήρες, οι οποίοι ενώνονται με την κύστη στο πίσω τμήμα της και συνδέονται με τα νεφρά. Τα ούρα αποβάλλονται από την κύστη μέσω της ουρήθρας, ένα μυικό σωλήνα ο οποίος τελειώνει στο ουρηθρικό στόμιο. Ανατομικά, η κύστη χωρίζεται στον βυθό στην κορυφή και το τρίγωνο της κύστης, το οποίο σχηματίζεται από τα ουρητηρικά στόμια και το στόμιο της ουρήθρας. Στον άντρα, ακριβώς μπροστά από την ουρήθρα βρίσκεται ο προστάτης.
O εξωστήρας μυς της κύστης αποτελείται από λείες μυικές ίνες στο τοίχωμα της κύστης, οργανωμένες σε σπειροειδή, κυκλικά και επιμήκη δεμάτια. Όταν η κύστη διατείνεται, ενεργοποιείται το παρασυμπαθητικό νευρικό σύστημα ώστε να συσπαστεί ο εξωστήρας και κατ'επέκταση να συσπαστεί η κύστη ώστε να αποβληθούν τα ούρα. Έχει βρεθεί ότι στους άντρες η καθιστή θέση βοηθάει να συσπαστεί περισσότερο εξωστήρας.
Η ουροδόχος κύστη διαθέτει μεταβατικό επιθήλιο, το οποίο δεν παράγει βλέννα. Το εσωτερικό επιθήλιο είναι γνωστό και ως ουροθήλιο και θεωρείται ότι ρυθμίζει πτυχές της φυσιολογίας της ουροδόχου κύστης όσον αφορά ερεθίσματα όπως η διάταση κατά τη διάρκεια της πλήρωσης.
Παραπομπές
Κατηγορία:Ουροποιητικό σύστημα Κατηγορία:Όργανα (βιολογία)
Σπαρτιάτες
Με τον όρο Σπαρτιάτες περιγράφονται οι αρχαίοι Έλληνες κάτοικοι της Σπάρτης, αλλά και οι κάτοικοι της σημερινής Σπάρτης.
Όσον αφορά τα λήμματα Βικιπαίδειας, ο όρος μπορεί να αναφέρεται στα εξής:
Κανό Ταν'γιού
right|thumb|250px|Έργο του Ταν΄γιού, [[1672]] Ο Κανό Ταν'γιού (狩野探幽), (1602-1674) ήταν ένας από τους πιο σημαντικούς Γιαπωνέζους καλλιτέχνες της Σχολής Κανό. Το αρχικό του όνομα ήταν Μορινόμπου και ήταν ο μεγαλύτερος γιος του Κανό Τακανόμπου και εγγονός του Κανό Ειτόκου. Τα έργα του Ταν'γιού θεωρούνται σήμερα τα πιο αντιπροσωπευτικά της σχολής Κανό.
Το 1617, ο Tan'yū διορίστηκε από τους σογκούν Τοκουγκάουα σαν ένας από τους επίσημους καλλιτέχνες του σογκούν και του δόθηκαν πολλές και μεγάλες παραγγελίες. Κατά τη διάρκεια των 1620 και 1630 δημιούργησε πολλά μεγάλης κλίμακας έργα για το Κάστρο του Έντο, το Κάστρο του Νιτζο, το Κάστρο της Οζάκας, το Κάστρο Ναγκόγια και το Νικό Τοσό-γκου. Πρωτοπόρος σε μια ποικιλία ζωγραφικών τεχνικών τα πιο σημαντικά έργα του Τανγιού ήταν οι μεγάλες παραγγελίες του που έλαβε από τα κάστρα των σογκούν. Τα έργα αυτά είναι συνήθως ζωγραφισμένα σε επιφάνειες (αποτελούν χαρακτηριστικά δείγματα της περιόδου Μομογιάμα) που απεικονίζουν θέματα όπως τίγρεις, πουλιά και φυτά σε ζωηρά χρώματα και με εκτεταμένη χρήση φύλλου χρυσού. Ο χρυσός χρησιμοποιείται συνήθως στα έργα του, για να απεικονίσει τα σύννεφα ή άλλα στοιχεία του φόντου, και η αντανάκλαση του φωτός πάνω σε αυτό θα έδινε λάμψη στις σκοτεινές αίθουσες των κάστρων όπου τα έργα του συνήθως εκτίθενται.
Ο Τανγιού ήταν ολοκληρωμένος καλλιτέχνης στην τεχνική σούμι-ε (μονόχρωμη ζωγραφική), γιαμάτο-ε αλλά και σε διάφορα Κινέζικα είδη ουκίγιο-ε. Εκτός από μεγάλος καλλιτέχνης ο τανγιού ήταν και ένας μεγάλος συλλέκτης έργων Κινέζικης τέχνης. Σχεδίαζε και κρατούσε αναλυτικό αρχείο των πινάκων που του έφεραν στο εργαστήριό του για εξακρίβωση της αυθεντικότητάς του.
Εξωτερικοί σύνδεσμοι
Τανγιού
289
Το έτος 289 (CCLXXXIX ) ήταν ένα κοινό έτος που ξεκινούσε την Τρίτη. Εκείνη την εποχή ήταν γνωστό ως το Έτος των Υπάτων Βάσσου και Κουιντιανού (ή, λιγότερο γνωστό, το Έτος 1042 από Κτήσεως Κόσμου). Η ονομασία 289 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.
Θάνατοι
Κατηγορία:Έτη
'Till I Collapse
To "'Till I Collapse" είναι ένα τραγούδι από τον Αμερικανό ράπερ Eminem από το βραβευμένο με Grammy άλμπουμ του The Eminem Show του 2002. Είναι το 18ο τραγούδι του άλμπουμ και διαθέτει επιπλέον φωνητικά από τον αποθανόντα ράπερ Nate Dogg στο ρεφρέν.
Background
Ο Eminem έκανε την παραγωγή του τραγουδιού. Ηχογραφήθηκε στο σπίτι του και στο 54 Sound Studio. Το τραγούδι διαθέτει το "stomp-stomp-clap" beat που έγινε διάσημο από το συγκρότημα Queen στο τραγούδι τους "We Will Rock You" (1977).
Για το soundtrack της ταινίας 8 mile, ηχογραφήθηκε ένα remix του τραγουδιού στο οποίο συμμετείχε ο 50 Cent.
Το "'Till I Collapse" έχει τραγουδηθεί ζωντανά από τον Eminem αρκετές φορές στις συναυλίες του από το 2010 και μετά. Στην περιοδεία του Recovery το τραγούδι ακούγεται μετά το "Space Bound", όπου το τραγουδάει μέχρι την πρώτη στροφή και το ρεφρέν και μετά ακολουθεί το τραγούδι του "Cinderella Man". Στην περιοδεία Home & Home ακούγεται έπειτα από το "In da Club" και ενίοτε με τη συμμετοχή του 50 Cent.
Κατά τη διάρκεια μιας συναυλίας του στο Σικάγο το 2011, ο Eminem είπε ότι αυτό είναι ένα από τα αγαπημένα του τραγούδια που έχει κάνει.
Περιεχόμενο
Το τραγούδι περιστρέφεται κυρίως γύρω από την κατάσταση του Eminem ως σούπερ σταρ της ραπ μουσικής και ό,τι του δίνει δύναμη να συνεχίσει παρ' όλες τις κριτικές - κυρίως λόγω του χρώματός του.
Στην εισαγωγή του κομματιού αναφέρει ότι πρέπει να βρει την εσωτερική του δύναμη και έτσι να πάρει το κίνητρο για να συνεχίσει, χωρίς να έχει σημασία πόσο σκληρό θα είναι. Θα συνεχίσει μέχρι να καταρρεύσει. Έπειτα αρχίζει να ραπάρει.
Στη δεύτερη στροφή, ο Eminem κάνει αναφορές σε αρκετούς ράπερ που θεωρεί ως τους καλύτερους στη βιομηχανία. Ο κατάλογος, κατά φθίνουσα σειρά, είναι Redman, Jay-Z, Tupac Shakur, The Notorious B.I.G., André 3000, Jadakiss, Kurupt, Nas και μετά ο ίδιος.
Στην τρίτη στροφή καταγγέλλει την κριτική που δέχεται για ό,τι πει και πιστεύει πως ποτέ δεν θα του αποδοθεί ο σεβασμός που του αξίζει. Ωστόσο τα πλατινένια βραβεία του θα επιβεβαιώνουν τις ικανότητές του.
Κριτικές
Ο David Browne έγραψε ότι το τραγούδι αφορά την υποτίμηση του Eminem από τον εαυτό του: "Σε τραγούδια όπως το 'Till I Collapse (...) λέει πως διώκεται από την κυβέρνηση, πως οι στίχοι του συνεχώς παρερμηνεύονται και πως Μάλλον ποτέ δεν θα πάρω τον σεβασμό που αξίζω (I'll probably never get the props I deserve). Το DX Magazine ονόμασε το τραγούδι "massive hand-clap driven beat". Ο Steve Juon έγραψε ευνοϊκή κριτική: "Προς το τέλος του άλμπουμ είναι το "Till I Collapse", άλλο ένα ξαφνιαστικά στρατιωτικό κομμάτι". Ο Kris Ex περιέγραψε το "'Till I Collapse" ως ένα "all paranoid horror-movie instrumentation bottomed with arena-rock grandeur."
Χρήση στη μαζική κουλτούρα
Το 2009, η δημοτικότητά του αναζωογονήθηκε όταν χρησιμοποιήθηκε σε μια διαφήμιση για το επερχόμενο τότε παιχνίδι Call of Duty: Modern Warfare 2. Άυξησε σημαντικά τις ψηφιακές πωλήσεις του τραγουδιού σε όλο τον κόσμο, αλλά στη Βρετανία, το τραγούδι πούλησε τόσα πολλά αντίγραφα μετά από την προβολή αυτής της διαφήμισης, που ξαναέβαλε το τραγούδι στα chart εκείνη την εβδομάδα (21 Νοεμβρίου 2009) στο νούμερο 73, μια νέα κορυφαία θέση.
Την σεζόν 2010-2011 του NBA, το τραγούδι είχε χρησιμοποιηθεί κατά τη διάρκεια της εισαγωγής της ομάδας των Κλίβελαντ Καβαλίερς. Ο Shane Mosley το χρησιμοποίησε ως θέμα Εισόδου στον αγώνα του με τον Φλόιντ Μεϊγουέδερ Τζ., όπως έκανε και ο Shane Carwin στον αγώνα του εναντίον του Junior dos Santos. Ο σημαντικός παίκτης του baseball Jesse Litsch χρησιμοποίησε το τραγούδι ως την μουσική εισόδου στη διάρκεια της σεζόν του 2011.
Το τραγούδι έχει χρησιμοποιηθεί επίσης στους τίτλους της 8ης σεζόν στην πρεμιέρα της τηλεοπτικής σειράς Entourage. Το "'Till I Collapse" αναστήθηκε για ακόμα μια φορά τον Σεπτέμβριο του 2011 με την εμφάνισή του στο trailer της ταινίας Real Steel. Το τραγούδι χρησιμοποιήθηκε επίσης σε trailer και τηλεοπτικά σποτ για την ταινία Savages που σκηνοθετήθηκε από τον Όλιβερ Στόουν.
Εξωτερικοί σύνδεσμοι
Κατηγορία:Τραγούδια του Eminem Κατηγορία:Τραγούδια του 2002
290
Η τρέχουσα σελίδα αφορά το έτος 290 κατά το Γρηγοριανό ημερολόγιο
Το έτος 290 (CCXC ) ήταν ένα κοινό έτος που ξεκινούσε την Τετάρτη. Εκείνη την εποχή ήταν γνωστό ως το Έτος των Υπάτων Βαλερίου και Βαλερίου (ή, λιγότερο γνωστό, το Έτος 1043 από Κτήσεως Κόσμου). Η ονομασία 290 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.
Θάνατοι
Κατηγορία:Έτη
Πόρτλαντ (Όρεγκον)
Το Πόρτλαντ (αγγλικά: Portland, Oregon) είναι πόλη των Ηνωμένων Πολιτειών και η μεγαλύτερη πόλη στην αμερικανική πολιτεία του Όρεγκον. Είναι έδρα της κομητείας Μαλτνόμα.
Η πόλη του Πόρτλαντ, έχει πληθυσμό 697.167 κατόικους (σύμφωνα με την απογραφή του 2022). Είναι η τρίτη μεγαλύτερη πόλη στον βορειοδυτικό Ειρηνικό μετά το Σιάτλ και το Βανκούβερ και 26η στη χώρα. Στην μητροπολιτική περιοχή του Πόρτλαντ κατοικούν πάνω από 2.511.612 άνθρωποι (σύμφωνα με την απογραφή του 2020), κατατάσσοντάς την ως η 25η μεγαλύτερη μητροπολιτική περιοχή στις ΗΠΑ.
Το Πόρτλαντ, βρίσκεται βορειοδυτικά της πολιτείας του Όρεγκον κοντά στον Ειρηνικό Ωκεανό και τη συμβολή των ποταμών Κολούμπια και Γουίλαμιτ.
Η πόλη ιδρύθηκε το 1845. Εξαιτίας της πρόσβασής του σε νερό, το Πόρτλαντ, ήταν σημαντική πόλη κατά τον 19ο αιώνα, παρέχοντας άνετη μεταφορά αγαθών και παραγωγή ξυλείας. Από τις αρχές έως και τα μέσα του 20ου αιώνα, το Πόρτλαντ είχε λάβει πολύ αρνητική φήμη, ως μία από τις πιο επικίνδυνες περιοχές στη χώρα. Η φήμη αυτή άρχισε να αποκαθηλώνεται γύρω στη δεκαετία του 1960. Έκτοτε η πόλη θεωρείται ως ένα προπύργιο προοδευτικών ιδεών και παλαιότερα ήταν γνωστή για την ανάπτυξη της αντικουλτούρας.
Μενίδι Αιτωλοακαρνανίας
Το Μενίδι Αμφιλοχίας είναι παραθαλάσσιος οικισμός στον Αμβρακικό κόλπο.